- Grænsekontrollen er afgørende i forhold til danskernes sikkerhed, i forhold til terrorisme, i forhold til international kriminalitet og også i forhold til vores udlændingepolitik.

Politisk korrespondent: S kan ikke give efter

Selvom partierne er uenige, returnerede de til forhandlingerne straks efter interviews. Men det her emne er vigtigt for begge parter, og derfor kan det blive et problem.

- Forhandlingerne om næste års finanslov er på vej ind i slutfasen, og det her ligner en konflikt, der kan give noget af det drama, vi ikke har set så meget af endnu, siger Christine Cordsen, der er DR's politisk korrespondent.

- De Radikale har kæmpet indædt imod grænsekontrol i flere år og vil have svært ved at skrive under på en finanslovsaftale, der åbenlyst sætter penge af til det.

Morten Østergaard siger også, at de "ikke vil finansiere en paskontrol mellem Danmark og Tyskland". Christine Cordsen kalder det dog for "altafgørende" for S-regeringen at kunne fortsætte grænsekontrollen.